钦定古今图书集成/明伦汇编/氏族典/第210卷 > 《廖用贤尚友录》 > 陶淡
## 钦定古今图书集成/明伦汇编/氏族典/第210卷 > 《廖用贤尚友录》 > 陶淡

按《晋书陶淡传》：“淡字处静，太尉侃之孙也。父夏，以无
行被废。淡幼孤，好导养之术。年十五六便服食绝谷，
不婚娶，颇好读《易》，善卜筮。于长沙临湘山中结庐居
之，养一白鹿以自偶。州举秀才，淡闻，遂转逃罗县埤
山中，终身不返，莫知所终。”